SpareBank 1 Sør-Norge

SpareBank 1 Sør-Norge ASA er en sparebank med hovedkontor i Bjergsted i Stavanger, som er medlem i SpareBank 1-alliansen og største medeier i SpareBank 1 Gruppen.

Banken ble etablert 1. oktober 2024 gjennom en fusjon mellom SpareBank 1 SR-Bank og SpareBank 1 Sørøst-Norge.

 Historie 
 SpareBank 1 SR-Bank 
Den første banken som var en del av SpareBank 1 SR-Bank ble opprettet i november 1839.  så behovet for en lokal sparebank i Egersund og var initiativtageren bak opprettelsen av Egersund Sparebank. Banken ble stiftet med en kapital på 56 speciedaler, eller rundt 224 kroner. I mars 1840 tok banken i mot innskudd fra sine første kunder. Det var sildefiske, salteri og eksport av fisk som gir folk flest i Egersund inntekter og som skapte behovet for en sparebank.

Midt på 1800-tallet skjedde det en jordbruksrevolusjon i Rogaland. Bøndene trengte meieri og moderne redskaper for å øke matproduksjonen. Finnøy Sparebank, som senere ble til SR-Bank, var blant de første bygdebankene som bidro til å ta i mot innskudd, for så å sette disse i arbeid gjennom å yte kreditt til bøndene.

I 1913 kjøpte Sand Herred Sparebank (senere Sand Sparebank som ble innlemmet i SR-Bank) fallrettighetene til Hiimsfossen og ga det som en gave til kommunen.

I 1976 gikk 22 sparebanker sammen og dannet Sparebanken Rogaland (senere SR-Bank). Banken fikk en forvaltningskapital på 1,5 milliarder kroner og 350 ansatte. Tor Sekse ble ansatt som bankens første administrerende banksjef i 1976.

I 1996 var SR-Bank med på å danne SpareBank 1-alliansen, og bankens navn ble endret til SpareBank 1 SR-Bank.

SpareBank 1 SR-Bank hadde før fusjonen mer enn  privatpersoner og bedrifter som kunder, fordelt på 36 kontorer fra Bergen i vest til Oslo i øst og mer enn  ansatte.

 hadde SpareBank 1 SR-Bank brutto utlån på over 192 milliarder kroner. I 2018 gikk banken fra å være en regional bank til en bank for hele Sør-Norge, hvor Oslo-regionen var et satsingsområde.

 SpareBank 1 Sørøst-Norge 
SpareBank 1 Sørøst-Norge var en sparebank med markedsområde i Buskerud, Vestfold og Telemark, med hovedkontor i Sandefjord og avdelingskontorer i Bamble, Bø i Telemark, Drammen, Holmestrand, Hokksund, Horten, Kongsberg, Larvik, Lier, Lunde, Notodden, Nøtterøy, Porsgrunn, Sandefjord, Skien, Stathelle, Tønsberg, Ulefoss, Vikersund og Åmot.

Banken ble til 1. juni 2021 som et resultat av fusjonen mellom SpareBank 1 BV og SpareBank 1 Telemark. 1. april 2022 ble også SpareBank 1 Modum innlemmet i banken.

 Administrerende direktører 
SpareBank 1 SR-Bank og Sparebank 1 Sør-Norge
 Tor Sekse (1976–1991)
 Arne Norheim (1991–2000)
 Terje Vareberg (2001–2010)
 Arne Austreid (2011–2020). 
 Benedicte Schilbred Fasmer (2021–2024)
 Inge Reinertsen (2024–)

 Selskapsmodeller 
De ulike lokale sparebankene som danner grunnlaget for Sparebanken Rogaland ble stiftet av lokale ildsjeler som gjerne bestod av representanter fra de ulike kommunestyrene i de kommuner bankene oppstod. Andre som bidro i opprettelsen av de lokale sparebanken var ofte representanter fra de lokale næringsliv.

Fra 1976 og fram til 1994 er Sparebanken Rogaland en selveid institusjon, nærmest å anse som en selveid stiftelse. 

SR-Bank (Sparebanken Rogaland) noterer grunnfondsbevis på Oslo Børs i 1994. Dette er et nødvendig grep for å styrke bankens egenkapital i en vanskelig tid for norske banker.

1. januar 2012 blir SpareBank 1 SR-Bank omdannet til ASA for fortsatt å kunne leve opp til sin hensikt; å skape verdier for regionen vi er en del av. Viktigst er det å kunne dekke regionens behov for kapital. Konsernet har omkring 150 milliarder kroner i forvaltningskapital og rundt 1300 ansatte.

I 2008 lanserte banken planer om å bygge et 24-etasjers høyhus på Stokka i Sandnes som skal bli nytt hovedkontor. Bygget skulle ha kapasitet på  ansatte, og være 115 meter høyt. Disse planene ble lagt på is grunnet finanskrisen.

Banken åpnet et nytt hovedkontor i Bjergsted i Stavanger i 2020. Kontoret har plass til 650 medarbeidere og er på  kvadratmeter. 

SR-Bank var notert med egenkapitalsbevis på Oslo Børs, men disse ble i 2011/12 omdannet til aksjer. Markedsverdi per 15. mars 2013 er ca. 13 milliarder kroner. Banken er nå en aksjesparebank notert på OB Match-listen. Største eier av egenkapitalbevis er Gjensidige Forsikring, med en eierandel på cirka 17,1 %.

SR-Bank er hovedsponsor for Viking Fotballklubb, og sponser i tillegg blant annet Bryne Fotballklubb, VM i sandvolleyball 2009 i Stavanger, Rogaland Teater og Løv-Ham.

I 1998 innstiftet SR-Bank og Sola kommune Menneskerettighetsprisen for Nordjæren-regionen, som deles ut hvert år i Sola Ruinkirke av ordfører eller varaordfører i Sola kommune.

 Referanser 

Eksterne lenker



Kategori:Banker i SpareBank 1-alliansen
Kategori:Selskaper notert på Oslo Børs
Kategori:Næringsliv i Stavanger